**OBAVIJEST RODITELJIMA**

**UPIS U PRVI RAZRED OSNOVNE ŠKOLE ELEKTRONSKIM PUTEM ZA ŠKOLSKU 2024./2025. GODINU**

Poštovani roditelji,

na području Osječko-baranjske županije ovogodišnji upisi u prvi razred osnovne škole provode se elektronskim putem, korištenjem Nacionalnog informacijskog sustava upisa u osnovne škole.

Obveznici upisa u prvi razred osnovne škole (školska 2024./2025. godina) su djeca koja su rođena u razdoblju od 1. travnja 2017. godine do 31. ožujka 2018. godine kao i djeca kojoj je u školskoj 2023./2024. godini odgođen upis u prvi razred osnovne škole.

**22. veljače 2024. godine** u Nacionalnom informacijskom sustavu za upise u osnovne škole se otvaraju **prijave za redovan upis u prvi razred osnovne škole**. Roditelji su dužni u sustav se prijaviti preko poveznice ( <https://osnovne.e-upisi.hr/> ). Roditelji trebaju prijave u sustavu podnijeti sve do **31. ožujka 2024. godine**. U sustavu su roditeljima vidljivi opći podatci o djetetu te škola na čijoj se listi školskih obveznika dijete nalazi prema mjestu prebivališta, odnosno boravišta. Po prijavi roditelji trebaju odabrati mogućnosti koje se nude u školi (redoviti upis, redoviti upis djeteta s teškoćama, privremeno oslobođenje od upisa u prvi razred osnovne škole ili odabir druge škole od one kojoj pripada prema upisnom području, izborni predmeti, produženi boravak i dr.).

Prijave za redovan upis u prvi razred osnovne škole kreću **22. veljače 2024. godine**, a prijave za upis djece s utvrđenim teškoćama su otvorene ranije od **1. veljače 2024. godine.** Prijave traju sve do **31. ožujka 2024.godine**.

U sustav za upise u prvi razred osnovne škole roditelji ulaze preko portala e-Građani. Roditelji koji nemaju vjerodajnice za ulazak u sustav trebaju se javiti u školu kojoj pripadaju prema upisnom području koja će prijavu za upis izvršiti umjesto njih.

Prije upisa u prvi razred **obvezno** je utvrđivanje psihofizičkog stanja djeteta školskog obveznika. Postupak utvrđivanja psihofizičkog stanja djece radi upis u prvi razred osnovne škole će se provoditi od **31. ožujka 2024. godine do 15. lipnja 2024. godine**.

Ostale informacije vezane za upis u prvi razred osnovne škole (termin testiranja u školi i pregled kod školske liječnice) bit će objavljene na stranici škole.